

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2023. március 20-i rendes ülésére**

**2022.évben támogatott civil szervezetek beszámolójának elfogadásáról**

**A napirendet tárgyaló ülés dátuma**: **2023.március 20.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:** Telki község Önkormányzat Képviselő-testületének a helyi civil szervezetek részére nyújtható önkormányzati támogatásokról szóló 9/2017. (IV.04.) önkormányzati rendelet 17. § (4) bek.-e szerint a támogatás felhasználását a polgármester a jegyző útján –a bemutatott számlák és szöveges beszámoló alapján –a tárgyévet követő február 28-ig ellenőrzi. Az ellenőrzés eredményéről a tárgyévet követő év márciusi ülésén írásban tájékoztatja a képviselő-testületet. Az elszámolás elutasítható, ha a támogatást a Támogatott nem a pályázati célnak megfelelően használta fel. Ilyen esetben visszafizetési kötelezettséget kell megállapítani.

**2. Jogszabályi hivatkozások**: Telki község Önkormányzat Képviselő-testületének 9/2017. (IV.04.) önkormányzati rendelete a helyi civil szervezetek részére nyújtható önkormányzati támogatásokról

**3.Költségkihatások és egyéb szükséges feltételeket, illetve megteremtésük javasolt forrásai: -**

**4. Tényállás bemutatása:**

Telki község Képviselő-testülete 2022. márciusban pályázatot írt ki a helyben működő egyesületek, alapítványok, társadalmi szervezetek 2022. évi támogatására. A pályázati felhívásra 10 helyi illetékességű civil szervezet adott be pályázatot, melyből 9 szervezet nyert el támogatást.

2022-ban támogatott szervezetek:

|  |  |  |  |
| --- | --- | --- | --- |
| **Szervezet** | **Támogatás összege**  | **Támogatás célja** | **Felhasználás** |
|  Telki SE | 950.000,- Ft | Nyugdíjastorna, nevezési díjak, sportszolgáltatás, oktatás díjainak részleges finanszírozása, működési költség, könyvelési díj | tagdíjak, nyugdíjas torna, könyvelési költség, kevesebb mint 50%-ban sportoktatási számla  |
| Telki Teakwon-do Sportegyesület | 150.000,- Ft | Sporteszközök, versenyzés | Teakwon-do EB szállás, nevezés |
| KOKUKKEgyesület | 110.000,- Ft | 2022. évi kulturális, faluszépítő, környezetvédelmi és egyéb tevékenységekre | digitális nyomtatása tábláknak, tanösvény-táblák felújítás |
| Telki Női Kar | 160.000,- Ft | működési költség és kiemelt program események támogatása | szállásköltség, nevezési díj  |
| 1002. sz. Néri Szent Fülöp Cserkészcsapat | 160.000,- Ft | tábori étkezés, járműbérlés, buszbérlés, raktár,  | autóbérlés vezetővel |
| Budajenő-Telki Székely Társ. | 100.000,- Ft | népviselet, működési költség, táncoktatás, báli költségek | tánctanítás, tánctáborra beszerzett élelmiszer |
| Óvoda-Iskola Telkiben Alapítvány | 3.000.000,- Ft | csapatépítő továbbképzések, programok, előadások, eszközök, elismerő jutalmak | tanfolyamok, Szülők Akadémiája előadás, csapatépítés, eszközök, fejlesztőjátékok, szelektív hulladékgyűjtők, bejárati ajtó csiszolása, jutalmak, jutalom könyvek, apró sütemény,  |
| Telki Nyugdíjas Klub Egyesület | 300.000,- Ft | 45 fő 1 napos kirándulása Jeli Arborétumba, 2 x fél napos kirándulás budapesti helyszínekre | buszköltség és színházjegy |
| Polgárőrség | 100.000,- Ft | Eszközbeszerzés, évzáró rendezvény | polgárőr felszerelés |
|  **Összesen** | **5.030.000,- Ft** |  |  |

Az ellenőrzés keretében megállapítást nyert, hogy a nevezett civil szervezetek a vállalt feladatokat elvégezték, a beszámolójukat határidőben benyújtották és azzal szabályosan, a rendelet előírásainak megfelelően elszámoltak. Az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Telki, 2023. március 16.

 Deltai Károly

 polgármester

**Határozati javaslat**

**Telki Község Önkormányzatának**

**…/2023.(III…….) Önkormányzati határozata**

**2022.évben támogatott civil szervezetek beszámolójának elfogadásáról**

Telki község Önkormányzat képviselő-testülete által 2022.évben támogatott Telki SE, Telki Teakwon-do Sportegyesület, KOKUKK Egyesület, Telki Női Kar, 1002. sz. Néri Szent Fülöp Cserkészcsapat, Budajenő-Telki Székely Társ., Óvoda-Iskola Telkiben Alapítvány, Telki Nyugdíjas Klub Egyesület, Telki Polgárőrség beszámolóinak ellenőrzését elfogadja, megállapítja, hogy az elszámolások alapján a támogatási összegek a pályázati célnak megfelelően lettek felhasználva, visszafizetési kötelezettség megállapítására nincs szükség.

Határidő: azonnal

Felelős: polgármester